###  Ministru kabineta rīkojuma projekta ”Par ilgtermiņa saistībām Iekšlietu ministrijai speciālo ugunsdzēsības un glābšanas transportlīdzekļu iegādei” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts ”Par ilgtermiņa saistībām Iekšlietu ministrijai speciālo ugunsdzēsības un glābšanas transportlīdzekļu iegādei” (turpmāk – projekts) sagatavots, lai īstenotu Iekšlietu ministrijas prioritāro pasākumu 14\_06\_P “Valsts ugunsdzēsības un glābšanas dienesta autotransporta bāzes uzturēšana un atjaunošana atbilstoši normatīvu prasībām”.  |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts ”Par ilgtermiņa saistībām Iekšlietu ministrijai speciālo ugunsdzēsības un glābšanas transportlīdzekļu iegādei” (turpmāk – projekts) sagatavots:- atbilstoši Ministru kabineta 2019. gada 17. septembra sēdē izskatītā Informatīvā ziņojuma “Par prioritārajiem pasākumiem valsts budžetam 2020. gadam un ietvaram 2020.–2022.gadam” (TA-1713) ietvaros atbalstītajam Iekšlietu ministrijas prioritārajam pasākumam 14\_06\_P “Valsts ugunsdzēsības un glābšanas dienesta autotransporta bāzes uzturēšana un atjaunošana atbilstoši normatīvu prasībām” (turpmāk – prioritārais pasākums). Ievērojot, ka speciālo ugunsdzēsības un glābšanas transportlīdzekļu iegāde nav iespējama viena saimnieciskā gada ietvaros, kā arī sagatavoto transportlīdzekļu iegādes maksājumu grafiku un esošo transportlīdzekļu nomaiņas apjomus, Valsts ugunsdzēsības un glābšanas dienestam nepieciešams uzņemties ilgtermiņa saistības;- ievērojot ar Ministru kabineta 2019. gada 7. maijā rīkojumu Nr. 210 apstiprināto Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai, kura 192.2.apakšpasākums paredz “Izveidot efektīvu personāla plānošanas un atlases sistēmu,  pilnveidot atalgojuma sistēmu, materiāltehnisko nodrošinājumu un uzlabot darba apstākļus un darba vidi”, bet 196.1.apakšpasākums – “*Turpināt attīstīt Valsts ugunsdzēsības un glābšanas dienesta struktūrvienību tīklu (ugunsdzēsības depo), kā arī nodrošināt speciālā autotransporta, nepieciešamā ekipējuma, ugunsdzēsēja glābēja individuālo aizsardzības līdzekļu bāzes uzturēšanu un atjaunošanu atbilstoši normatīvu prasībām, lai nodrošinātu maksimāli efektīvu un lietderīgu resursu izmantošanu un paaugstinātu iestādes darbības efektivitāti”.* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2013. gada 1. oktobra Ministru kabineta rīkojumu Nr.449 “Par ilgtermiņa saistībām Iekšlietu ministrijai speciālo ugunsdzēsības un glābšanas transportlīdzekļu iegādei” budžeta programmā 07.00.00 “Ugunsdrošība, glābšana un civilā aizsardzība” bija paredzētas ilgtermiņa saistības pasākumam “Speciālo ugunsdzēsības un glābšanas transportlīdzekļu iegāde” 2014.gadā – 711 436 *euro* apmērā, 2015.gadā – 2 845 744 *euro* apmērā, 2016.gadā – 11 382 974 *euro* apmērā, 2017. gadā – 11 526 626 *euro* apmērā un 2018. gadā – 10 729 681 *euro* apmērā. Pasākuma ietvaros tika iegādāti 84 speciālie ugunsdzēsības un glābšanas transportlīdzekļi, tai skaitā 6 – autokāpnes M42 L-AS, 11 – autokāpnes M35 L-AT, 3 – autokāpnes M32 L-AS lowprof, 44 – ugunsdzēsības autocisternas (4x4), 1 – glābšanas darbu automobilis (4x4); 17 – ugunsdzēsības autocisternas (6x6), 2 – glābšanas automobiļus ar konteineru (6x6).  Pamatojoties uz normatīvos aktos (Ministru kabineta 2011.gada 21.jūnija noteikumi Nr.458 “Noteikumi par Valsts ugunsdzēsības un glābšanas dienestam ugunsgrēku dzēšanai un glābšanas darbiem nepieciešamajām iekārtām, speciālo un tehnisko aprīkojumu, kā arī tā normām”) noteiktajām normām Valsts ugunsdzēsības un glābšanas dienesta (turpmāk – VUGD) funkciju izpildei nepieciešamas 1696 speciālās transportlīdzekļu tehnikas vienības (ugunsdzēsības autocisternas, autokāpnes, automobiļi, kas aprīkoti ar ugunsdzēsības šļūtenēm, ugunsdzēsības sūkņu automobiļi) un 94 kuģošanas līdzekļi, kas aprīkoti ar speciālu aprīkojumu ugunsgrēku dzēšanas un glābšanas darbu veikšanai, kā arī glābšanas un meklēšanas zemūdens darbu veikšanai, bet faktiski ir 709 speciālie transportlīdzekļi un 83 kuģošanas līdzekļi. Turklāt lielākā daļa no esošajiem speciālajiem transportlīdzekļiem ražoti vairāk kā pirms 20 gadiem vai arī ir saņemti pēc Latvijas neatkarības iegūšanas pagājušā gadsimta deviņdesmitajos gados kā tehniskā palīdzība no Zviedrijas vai Vācijas (ražoti pagājušā gadsimta astoņdesmitajos gados), kaut arī pēc normām šādiem automobiļiem lietderīgās lietošanas laiks ir noteikts 10 gadi.  Prioritārā pasākuma īstenošana būtiski uzlabos un modernizēs pašreizējo VUGD nodrošinājumu ar speciālajiem transportlīdzekļiem. Tādējādi pakāpeniski tiks atrisināta situācija ar ugunsdzēsības un glābšanas transportlīdzekļu nodrošinājumu un to uzturēšanu gatavībā, kas nepieciešami pamatfunkciju izpildei un reaģēšanas spēju saglabāšanai. Pastāvīgi neatjaunojot speciālo transportlīdzekļu kvalitatīvos un kvantitatīvos rādītājus, VUGD nespēj saglabāt reaģēšanas spējas ugunsgrēku dzēšanas un glābšanas darbos un nodrošināt sniegto pakalpojumu kvalitāti un to pieejamību iedzīvotājiem. Ir nepieciešama nolietoto speciālo transportlīdzekļu nepārtraukta regulāra atjaunošana, kā arī speciālo transportlīdzekļu parka papildināšana, lai efektīvāk reaģētu uz ugunsgrēkiem, glābšanas darbiem un negadījumiem uz ūdens. Vienlaikus nepieciešams atzīmēt, ka speciālo transportlīdzekļu izmantošanas efektivitāte un ceļu satiksmes drošība lielā mērā ir atkarīga no to agregātu, sistēmu un mehānismu tehniskā stāvokļa, kas, savukārt, balstās uz tehnikas apkopes un remonta kvalitāti. Lai turpmāk atjaunotu VUGD autoparku, papildu finansējums nepieciešams katru gadu, ikgadēji iegādājoties 36 transportlīdzekļus. Prioritārā pasākuma īstenošanai ir tieša ietekme uz tautsaimniecību un ekonomisko izaugsmi, jo pasākuma ietvaros tiks veicināta VUGD tehnoloģiju attīstība un modernizācija. Pasākums ietekmē valsts iedzīvotāju iespēju saņemt no valsts kvalitatīvu pakalpojumu, kā arī saistāms ar valsts iekšējo un ārējo drošību. Pasākuma ieviešanas rezultātā uzlabosies arī VUGD nodarbināto darba apstākļi, tas pozitīvi ietekmē un atvieglo ugunsdzēsības un glābšanas darbu veikšanu.Projekts paredz:1. Atļaut Iekšlietu ministrijai uzņemties ilgtermiņa saistības 2020. gadā – ne vairāk kā 332 773 *euro*, 2021. gadā – ne vairāk kā 1 303 286 *euro* un 2022. gadā – ne vairāk kā 3 354 181 *euro* speciālo ugunsdzēsības un glābšanas transportlīdzekļu iegādei un atjaunošanai.2. Noteikt Iekšlietu ministrijai budžeta programmā 07.00.00 “Ugunsdrošība, glābšana un civilā aizsardzība” ilgtermiņa saistības pasākumam “Speciālo ugunsdzēsības un glābšanas transportlīdzekļu iegāde” 2020. gadā – 332 773 *euro* apmērā, 2021. gadā –1 303 286 *euro* apmērā un 2022. gadā – 3 354 181 *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts ugunsdzēsības un glābšanas dienests. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo**  |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 332 773 | 0 | 1 303 286 | 3 354 181 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 332 773 | 0 | 1 303 286 | 3 354 181 |
| 1.2. valsts speciālais budžets |  | 0 | 0 | 0 | 0 | 0 | 0 |
| 1.3. pašvaldību budžets |  | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 332 773 | 0 | 1 303 286 | 3 354 181 |
| 2.1. valsts pamatbudžets | 0 | 0 | 0 | 332 773 | 0 | 1 303 286 | 3 354 181 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts aprēķins – anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas netiek plānotas. |
| 8. Cita informācija | Aprēķinā provizoriskā vienas vienības cena norādīta, pamatojoties uz veiktajiem iepirkumiem iepriekšējos gados. Transportlīdzekļu iegādei ir jāpiemēro Publisko iepirkumu procedūra, kuras rezultātā iespējamas cenu izmaiņas un atbilstoši piešķirtajam finansējumam un dienesta vajadzībām var tikt mainīti iegādāto transportlīdzekļu veidi un daudzums. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|  **VI. Sabiedrības līdzdalība un komunikācijas aktivitātes** |
| Projekts šo jomu neskar.  |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ugunsdzēsības un glābšanas dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

30.09.2019 10:41

1339

A.Strode, 67219602

alda.strode@iem.gov.lv